CELEX: 62015CA0169
Language: el
Date: 2016-10-20 00:00:00
Title: Υπόθεση C-169/15: Απόφαση του Δικαστηρίου (τρίτο τμήμα) της 20ής Οκτωβρίου 2016 [αίτηση του Benelux Gerechtshof (Μπενελούξ) για την έκδοση προδικαστικής αποφάσεως] — Montis Design BV κατά Goossens Meubelen BV (Προδικαστική παραπομπή — Βιομηχανική και εμπορική ιδιοκτησία — Δικαιώματα πνευματικής ιδιοκτησίας και συγγενή δικαιώματα — Οδηγία 93/98/ΕΟΚ — Άρθρο 10, παράγραφος 2 — Διάρκεια προστασίας — Μη αναβίωση της προστασίας βάσει της Συμβάσεως της Βέρνης)

19.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 475/6
            
         Απόφαση του Δικαστηρίου (τρίτο τμήμα) της 20ής Οκτωβρίου 2016 [αίτηση του Benelux Gerechtshof (Μπενελούξ) για την έκδοση προδικαστικής αποφάσεως] — Montis Design BV κατά Goossens Meubelen BV
   (Υπόθεση C-169/15) (1)
   
   ((Προδικαστική παραπομπή - Βιομηχανική και εμπορική ιδιοκτησία - Δικαιώματα πνευματικής ιδιοκτησίας και συγγενή δικαιώματα - Οδηγία 93/98/ΕΟΚ - Άρθρο 10, παράγραφος 2 - Διάρκεια προστασίας - Μη αναβίωση της προστασίας βάσει της Συμβάσεως της Βέρνης))
   (2016/C 475/07)
   Γλώσσα διαδικασίας: η ολλανδική
   
      Αιτούν δικαστήριο
   
   Benelux Gerechtshof
   
      Διάδικοι στην υπόθεση της κύριας δίκης
   
   Montis Design BV
   
      κατά
   
   Goossens Meubelen BV
   
      Διατακτικό
   
   Το άρθρο 10, παράγραφος 2, της οδηγίας 93/98/ΕΟΚ του Συμβουλίου, της 29ης Οκτωβρίου 1993, για την εναρμόνιση της διάρκειας προστασίας του δικαιώματος πνευματικής ιδιοκτησίας και ορισμένων συγγενών δικαιωμάτων, σε συνδυασμό με το άρθρο 13, παράγραφος 1, της οδηγίας, έχει την έννοια ότι η διάρκεια προστασίας που προβλέπει η οδηγία αυτή δεν εφαρμόζεται σε δικαιώματα πνευματικής ιδιοκτησίας τα οποία αρχικώς μεν προστατεύονταν από εθνική νομοθεσία, πλην όμως αποσβέστηκαν πριν από την 1η Ιουλίου 1995.
   Η οδηγία 93/98 έχει την έννοια ότι δεν αντιτίθεται σε εθνική νομοθεσία σύμφωνα με την οποία, αρχικώς μεν, τα δικαιώματα πνευματικής ιδιοκτησίας επί έργου προστατεύονταν, όπως στην υπόθεση της κύριας δίκης, πλην όμως στη συνέχεια αποσβέστηκαν οριστικώς, πριν από την 1η Ιουλίου 1995, λόγω της μη τηρήσεως τυπικής απαιτήσεως.
   
      (1)  ΕΕ C 228 της 13.7.2015.